title: Hattusa
text: Tuvel ke wid gan veyadokiraf rasek isu krast zo suyud. Lokiewon videyen tuvel tid telyon ke vageeon ontinaf gabot. Kot gu fetinte balumayane ton gulindafe de zo yunkeyer, i ton vegedura kum granafa is mevexafa elega do lopinafi raporki koe waledarka. Krapolik tuvel tiyir wale toloy krapolik ( vey misrafa vundopa ) isen Krapol tuvel tiyir wale toloy jaktolies snavol djuprowelves div raporafa buraga. Balumaks ke Gazik tuvel tiyir tel lolistaf : dem jotaf gejik trelon krujakiraf is diskis va opafa atsa is plotes va ervokufta. Kudja re rowina moe wirda tir ksudaks ke xanto tigiso koe tcilaxe ke Ankara.